kardosdrur/scandi-wiki huggingface dataset:
Mellerup (Randers Kommune)

Mellerup er en lille by i Østjylland med . Mellerup er beliggende ved Randers Fjord 12 kilometer nordøst for Randers og seks kilometer øst for Harridslev. Byen ligger i Randers Kommune, Region Midtjylland og hører under Mellerup Sogn.

Umiddelbart øst for Mellerup driver Randers Fjords Færgefart færgeruten Mellerup-Voer over Randers Fjord til færgelejet vest for Voer. Mellerup Fri- og Efterskole er placeret på en bakketop i udkanten af byen.

Jakob Knudsen blev i 1890 valgmenighedspræst i Mellerup efter han havde været lærer ved Askov Højskole. I løbet af tre dag i december skrev han Tunge, mørke natteskyer og Se, nu stiger solen af havets skød.

Kilder

Eksterne henvisninger 
 Hjemmeside for Mellerup Bylaug

Byer i Randers Kommune
Randers Fjord
Byer og bydele med genforeningssten
Smile (dansk band)

SMILE er et dansk band der opstod i 1971 i miljøet omkr. Vestjysk Musikkonservatorium i Esbjerg. 

Opr. besætning: 
 Palle Sørensen (vocal)
 Erik Waldejer (guit./vocal)
 Henning Bach (bas,vocal)
 Fl. Neergaard Petersen(trp.)
 Verner Vork (trp.)
 Finn Odderskov (sax.)
 Per Rosenborg Eriksen (tromb.)
 Allan Andersen (keyb.)
 Poul Bjelke Laursen (dr.)

Gruppen var inspireret af Chicago og Blood, Sweat & Tears, men udmærkede sig med egne tekster og musik (Waldejer/Neergaard). Debut`en i Kunstpavillonen i Esbjerg vakte genlyd og fik DR til at producere to udsendelser – den ene direkte fra Karnappen i Aabenra, den anden en studieoptagelse i Radiohuset, Kbh., med Erik Moseholm som producer. 

Manager Walther Klæbel (Danish Music Centre) hyrede – efter et brud i Burnin Red Ivanhoe – omgående Smile som nyt topnavn. Gr. spillede i Studenterforeningen, på Ø. Gasværk og i Falkoner Centret (sammen med Fairport Convention) inden optræden på den store scene i Roskilde i 1972.

Da flere af medlemmerne var klassisk uddannede og fik faste ansættelser i symfoniorkestre, valgte Waldejer, Bach og Bjelke Laursen at fortsætte som kvartet – nu med Gert Kring (guit., keyb., vocal. Stilen blev mere inspireret af Queen, Crosby, Stills & Nash, men gr. var fortsat selvforsynende med tekster og musik (Waldeir.) Gr. udsendte en meget rost LP, "Smile", sidst i 1972 og gav endnu en række koncerter, men blev opløst pga. uenigheder.

Musikgrupper fra Danmark
Musikgrupper fra 1971
Har spillet på Roskilde Festival
Pierre Kartner

Pierre Kartner (født 11. april 1935, død 8. november 2022) var en hollandsk musiker, der skrevet omkring 1600 sange.

Biografi
Pierre Kartner vandt som 8-årig en sangkonkurrence, og det satte gang i musikkarrieren. Internationalt var Pierre Kartner bedst kendt for at have skrevet "Smølfesangen", som blev indspillet i 30 sprog, heriblandt dansk af Johnny Reimar. Pierre Kartner skrev også musikken til Mumitroldene-tv-serien, der bl.a. har været vist på dansk TV2.

Eurovision Song Contest 1973 og 2010
I 1973 skrev Pierre Kartner "De Oude Muzikant" (Den Gamle Musiker), som blev det hollandske bidrag til den internationale finale i Luxembourg. Sangen blev fremført af Ben Cramer, men fik kun en 14. plads. 37 år senere blev Pierre Kartner bedt, af den hollandske tv-station TROS, om at skrive hollandsk Eurovision bidrag i 2010. Dette skabte en del ballade i Holland, da mange mente at Pierre slet ikke havde finger på moderne musik, og af andre hollandske sangskrivere blev der påpeget at selvom Pierre havde skrevet en række hits, så var det mange år siden. Resultatet blev "Ik Ben Verliefd, Shalalie", og det blev kritikken ikke mindre af, da sangen viste sig at være en meget typisk schlager, der i høj grad henvendte sig til at ældre publikum.

Referencer

Eksterne henvisninger 
 
 

Komponister fra Nederlandene
Sangere fra Nederlandene
World Community Grid

World Community Grid (WCG) er et forsøg på at skabe verdens største offentlige grid computing-net til at løse videnskabelige forskningsprojekter til gavn for menneskeheden. WCG blev lanceret 16. november 2004, og finansieres og drives af IBM med brug af BOINC klientsoftware.

WCG er en ikke-kommerciel organisation, og bruger den ledige tid på computere rundt omkring i verden til forskningsprojekter, som analyserer aspekter af det menneskelige genom, HIV, denguefeber, muskelsvind, kræft, influenza, klimavenlig energi og høstudbytte af ris.

WCG har over 498.000 registrerede brugerkonti, heraf 2.296 danske. De har samlet ydet 317.400 års computerberegninger til forskning. (Alle tal er fra 9. februar 2010).

Eksterne kilder/henvisninger 
World Community Grid

Klyngecomputere
Alppila

Alppila (Finsk-svensk: Alphyddan) er et kvarter i Helsingfors. Det er placeret nord for bycentrummet, mellem Kallio og Pasila, og danner sammen med Harju distriktet Alppiharju. Alppila har et indbyggertal på 4.244 (pr. 2005) og et samlet areal på 0,60 km².

Eksterne henvisninger 
 Officiel hjemmeside

Bydele i Helsinki
Gjerlev

Gjerlev er en by i Østjylland med , beliggende 3 km syd for Enslev, 4 km vest for Øster Tørslev, 16 km syd for Hadsund og 17 km nord for Randers. Byen hører til Randers Kommune og ligger i Region Midtjylland.

Gjerlev hører til Gjerlev Sogn. Gjerlev Kirke ligger i byen.

Faciliteter 
 Gjerlev-Enslev Skole havde 94 elever, fordelt på 0.-6. klassetrin, da den blev nedlagt i 2014. En kreds af forældre ønskede at overtage den for at oprette friskole, men planen blev ikke realiseret, fordi man ikke kunne blive enig med kommunen om prisen. Så nærmeste skole er nu Grønhøjskolen i Øster Tørslev.
 Skolen stod tom i nogle år, men i maj 2018 kunne Gjerlev Lokalråd genindvie den som kulturhus og samlingssted for byens ældre, der ikke længere har et lokalt plejecenter. Der er også blevet plads til lokalarkiv og andre foreninger, som ofte samler 70-80 mennesker til deres arrangementer.
 Skolen husede også Børnehuset Grøftekanten, som var normeret til 47 børn i alderen 2-5 år. Det findes stadig.
 Gjerlev Forsamlingshus har en stor og en lille sal samt service, borde og stole til 125 personer.

Historie 
Gjerlev var hovedby i Gjerlev Herred.

Jernbanen 
Gjerlev fik station på Randers-Hadsund Jernbane (1883-1969). Gjerlev lå omtrent midt på strækningen, og foruden omløbs-/læssespor havde stationen vandtårn, så damplokomotiverne kunne tanke op. Ved læssesporet lå en privat virksomhed, og et sidespor gik tværs over Hadsundvej til et privat pakhus.

Hvor læssesporet lå, ligger nu en af Randers Kommunes 3 materielgårde. Herfra mod sydøst er en høj banedæmning på 250 meter bevaret. Pakhuset vest for Hadsundvej bærer stadig inskriptionen "Gjerlev Lokal-Foderstofforening". Stationsbygningen er bevaret på Vestergade 31.

Stationsbyen 
I 1901 beskrives Gjerlev således: "Gjerlev, ved Landevejen, med Kirke, Præstegd., Skole, Missionshus og Forsamlingshus (opf. 1890 og 1896), Lægebolig, Sparekasse (opr. 1871...Antal af Konti 382), Kro, Andelsmejeri, Markedsplads (Marked i Apr. og Okt.), Jærnbane-, Telegraf- og Telefonst.;" Målebordsbladet fra 1800-tallet viser også et teglværk, kortet fra 1900-tallet viser et jordemoderhus.

Kommunen  
Enslev Sogn var anneks til Gjerlev Sogn og havde altså ikke egen præst. Gjerlev-Enslev pastorat blev grundlaget for Gjerlev-Enslev sognekommune, der fungerede frem til kommunalreformen i 1970. Her indgik den i Nørhald Kommune, som ved strukturreformen i 2007 blev indlemmet i Randers Kommune.

Genforeningssten 
På Akseltorv står en sten der blev rejst i 1931 til minde om Genforeningen i 1920.

Puk Recording Studios 
På en nedlagt landejendom 4 km vest for Gjerlev lå det internationale pladestudie Puk Recording Studios. Det brændte ned 28. december 2020 efter at have stået tomt et par år, hvor det var ramt af hærværk.

Noter

Eksterne kilder/henvisninger 

 Kommuneplan Randers 2013: Mindre byer, Gjerlev 
 SDFE kortviser: Høje målebordsblade 1842-1899 og lave målebordsblade 1901-1971

Byer i Randers Kommune
Byer og bydele med genforeningssten
Diego Milito

Diego Alberto Milito (født 12. juni 1979 i Bernal, Buenos Aires) er en argentinsk tidligere fodboldspiller der spillede for blandt andet Inter fra Italiens bedste fodboldrække Serie A og det argentinske fodboldlandshold.

Han er storebror til tidligere fodboldspiller Gabriel Milito som i 2012 valgte at indstille karrieren.

Milito´s største triumf var da Inter vandt Champions League i 2010 (Milito scorede begge mål i 2-0 sejren over Bayern München).

Klubber som spiller 
 Racing Club de Avellaneda (1999-2004)
 Genoa C.F.C. (2004-2005, 2008-2009)
 Real Zaragoza (2005-2008)
 FC Internazionale Milano (Inter) (2009-14)
 Racing Club (2014-16)

Eksterne henvisninger 

Fodboldspillere fra FC Internazionale Milano
Deltagere ved verdensmesterskabet i fodbold 2010
Fodboldspillere fra Racing Club de Avellaneda
Fodboldspillere fra Real Zaragoza
Fodboldspillere fra Argentina
Enslev (Randers Kommune)

Enslev er en landsby i Østjylland med under tohundrede indbyggere . Enslev er beliggende 19 kilometer nord for Randers og 14 kilometer syd for Hadsund. Bebyggelsen ligger tre kilometer nord for Gjerlev.

Enslev ligger midt mellem Randers Fjord og Mariager Fjord. Området mellem de 2 fjorde kaldes (kaldtes) Ommersyssel. En senere betegnelse - og for et større område - er Kronjylland, som er egnen omkring Randers.

Bebyggelsen ligger i Region Midtjylland og hører under Randers Kommune. Enslev er beliggende i Enslev Sogn. Enslev Sogn og Randers Kommune grænser op til Region Nordjylland.

Enslev har en velbevaret forte i midten af landsbyen. (En forte var i landsbyfællesskabets tid et fælles areal beliggende midt i landsbyen). Som det fremgår af kommuneplanens smukke ord, ligger Enslev i en dal, og Enslev er delvis afgrænset af dalen / slugten. Planen taler om at "planlægge med udgangspunkt i landskabets former, så den markante dal fortsat definerer byen".

Enslev Kirke ligger i Enslev.

Omkring Enslev Forsamlingshus ligger et rekreativt område med legeplads, boldbane og bålplads samt 3 sheltere (dvs. bivuakker / træbarakker).

Historie 

Enslevs historie er beskrevet i bogen "Enslev skriver historie", 2011.

Jernbanen Randers-Hadsund kom i 1883, men ikke lige forbi Enslev, som ellers ligger tæt på landevejen mellem Randers og Hadsund. (Der er mindre end 2 km mellem Enslev og landevejen i Stangerum mod øst). Som det var almindeligt dengang, blev banens linieføring 'snoet' rundt i landskabet, for at betjene flest muligt byer. Så fra Gjerlev syd for Enslev blev banen ført østpå, tæt på Øster Tørslev og derfra nordpå til Dalbyover og Havndal. Gjerlev blev således Enslevs station på jernbanenettet. Jernbanen Randers-Hadsund blev nedlagt i 1969.

Eksterne henvisninger 

 Enslev.dk , byens websted.
 Om bogen "Enslev skriver historie" , Omtale på Slaegtranders.dk, hjemmeside for "Slægts- og Egnshistorisk Forening Randers".

Kilder 

Lokaliteter i Randers Kommune
Farland

Farland er en tysk dramafilm fra 2004 instrueret af Michael Klier. I filmen medvirker blandt andre den kendte tyske skuespiller Daniel Brühl og Thure Lindhardt.

Medvirkende 
 Laura Tonke – Karla
 Richy Müller – Axel
 Daniel Brühl – Frank
 Karina Fallenstein – Birgit
 Dagmar Sitte – Krankenschwester
 Annika Blendl – Krankenschwester
 Thure Lindhardt – Julian
 Andreas Schmidt: Hans

Eksterne henvisninger 
 

Tyske film fra 2004
Dramafilm fra Tyskland
Asferg

Asferg er en lille by i Østjylland med . Asferg er beliggende tre kilometer vest for Fårup og Nordjyske Motorvej. Byen ligger 13 kilometer nord for Randers og 17 kilometer syd for Hobro.

Asferg Kirke ligger i Asferg.

Byen ligger i Region Midtjylland og hører under Randers Kommune. Asferg er beliggende i Asferg Sogn.

Kilder 

Byer i Randers Kommune
Byer og bydele med genforeningssten
Gassum

Gassum er en landsby i Østjylland med . Gassum er beliggende fem kilometer nord for Spentrup og 14 kilometer nord for Randers.

Gassum Kirke ligger i Gassum. Sognepræst er pt Klaus Frismann.

Byen ligger i Region Midtjylland og hører under Randers Kommune. Gassum er beliggende i Gassum Sogn.

Kilder 

Byer i Randers Kommune
Santa Maria della Vittoria

Santa Maria della Vittoria er en barokkirke på Quirinalhøjen i Rom.

Kirkebygningen blev tegnet af Carlo Maderno og blev opført mellem 1608 og 1620. Facaden viser et værk af Giovanni Battista Soria.

Interiøret viser blandt andet Den Hellige Teresas ekstase af Bernini.

Kirkan har fået en øgning i turismen takket være den udbredde popularitet af forfatteren Dan Browns roman Engle og dæmoner, hvor kirken nævnes.

Maria della Vittoria, Santa
Katolske kirker
Albert Uderzo

Albert Uderzo (født 25. april 1927 i Fisme, Marne i Frankrig, død 24. marts 2020) var en fransk tegneserieskaber med italienske forældre. Han er bedst kendt for sit arbejde med at tegne Asterix, men har også tegnet andre serier som Umpa-pa, begge i samarbejde med forfatteren René Goscinny. 

Oprindelig tegnede Uderzo Asterix til Goscinnys manuskripter. Men efter Goscinnys død i 1977 skrev han selv teksterne til serierne (selvom der på forsiderne af disse ofte står "Goscinny og Uderzo").

Eksterne henvisninger 

 Officielle Astérix-side
 

Tegneserieforfattere fra Frankrig
Tegneserietegnere fra Frankrig
Asterix
Modtagere af Orla-prisen
Franskmænd i 1900-tallet
Franskmænd i 2000-tallet
Sønderbæk (Randers Kommune)

Sønderbæk er en by i Østjylland, beliggende 6 km øst for Hammershøj, 8 km syd for Fårup og 14 km nordvest for Randers. Byen hører til Randers Kommune og ligger i Region Midtjylland.

Sønderbæk har under 200 indbyggere, som er Danmarks Statistiks kriterium for en by, men da den tidligere har ligget over grænsen, betragtes den stadig som en by.

Sønderbæk hører til Sønderbæk Sogn, og Sønderbæk Kirke ligger i byen. I 1970-2006 hørte sognet til Purhus Kommune.

Faciliteter 
 Den tidligere Sønderbæk Skole er nu Fussingø-Egnens Friskole med 112 elever, fordelt på 0.-8. klassetrin. Friskolen har desuden børnehave med 35 børn på 3-6 år og vuggestue med 20 børn mellem 7 måneder og 3 år. Der er 23 ansatte. 
 Sønderbæk Forsamlingshus har to sale med plads til hhv. 100 og 40 personer.

Historie 
Det ældste hus i Sønderbæk er et bindingsværkshus, som er dateret til 1765. Det er stuehuset fra en 4-længet gård. Fra 1916 til 1972 fungerede huset også som telefoncentral. Lige ved siden af lå den oprindelige smedje, som grundlovsdag 2008 brændte ned, men er genopbygget.

I 1901 beskrives Sønderbæk således: "Sønderbæk med Kirke, Skole, Forsamlingshus (opf. 1888), Andelsmejeri, Købmandshdl. og Teglværk" Andelsmejeriet Bofferhøj blev stiftet 2. maj 1897 og blev opkaldt efter en bronzealderhøj i nærheden. Mejeriet eksisterede indtil 1. oktober 1967.

Stationsbyen 
Sønderbæk havde station på Mariager-Fårup-Viborg Jernbane (1927-65). Stationen lå ensomt lidt nord for byen. Stationsbygningen er bevaret på Plantagevej 4.

Byen har stadig flere bygninger, som tidligere var forretninger: Der var bageri på Byvejen 15, brugs på Byvejen 10b, cykelsmed på Rejstrupvej 9 og købmand på Rejstrupvej 12.

Noter

Eksterne kilder/henvisninger 

 Purhus Lokalarkiv: Sønderbæk
 SDFE kortviser: Høje målebordsblade 1842-1899 og lave målebordsblade 1901-1971

Byer i Randers Kommune
Pro Football Hall of Fame

Pro Football Hall of Fame er et æresgalleri for de personer, som har gjort en fremtrædende indsats i NFL. De første 17 medlemmer blev valgt ind i 1967, og der er derefter blevet valgt nye medlemmer hvert år. Hovedsædet for Pro Football Hall of Fame er beliggende i Canton i Ohio. Chicago Bears er med sine 26 medlemmer i øjeblikket den klub som har flest valgt ind i Pro Football Hall of Fame.

Hall Of Fame personer

1963

2009 HOF

2010 HOF 

Amerikansk fodbold i USA
Mads Peter Veiby

Mads Peter Veiby (født 10. november 1975 i Aalborg) er en dansk iværksætter, og medstifter af bl.a. M1 A/S, SpilNu.dk A/S og Parkpark A/S, dertil investor i flere forskellige virksomheder og projekter, herunder det danske urprojekt Leikr. 

Mads Peter Veiby er uddannet bankassistent hos Unibank i Hellerup (nu Nordea) og har en HD i afsætning fra Copenhagen Business School/Aalborg Universitet . Han stiftede i 2000, mens han fortsat var ansat i Unibank, underholdnings- og spil portalen Lotto24 sammen med barndomsvennen og den tidligere prof. golfspiller Thomas Havemann. Da Dot com-boblen brast umiddelbart efter opstarten af virksomheden gik Mads Peter Veiby selv i gang med at sælge annoncer til lotto24 hjemmesiden. Der blev begyndt et samarbejde med handelsportalen wanna-save.com, som solgte mobiltelefoner primært med Telia abonnementer. Mads Peter Veiby hjalp wanna-save.com med markedsføring og salg i 2 år. Lotto24 blev solgt i 2010. Lotto24 vandt en principiel navnesag i højesteret over Danske Spil.

Samarbejdet med wanna-save.com stoppede i 2003 da Mads Peter Veiby sammen med Thomas Havemann stiftede M1 A/S. I december 2009 blev M1 solgt til TELMORE i TDC koncernen. Parterne ønskede ikke officielt at offentliggøre købesummen, men den blev estimeret til at være over 100 mio.

Mads Veiby købte sig ind i selskabet Cego A/S, med SpilNu.dk A/S blev det første selskab i Danmark til at få en 5-årig spillelicens. Mads Veiby er CEO i SpilNu.dk A/S.

Trivia 
Mads Peter Veiby lod sig efter eget udsagn sjældent fotografere uden den karakteristiske røde kasket, mens han drev og ejede M1, hvilket gav ham tilnavnet manden med den røde hat. Et navn Leif Beck Fallesen tildelte ham under en Gazelle kåring. Et eksempel på beklædningen er set i medierne.

Veiby er aktiv i indsamlingsarbejdet til Børnecancerfonden, blandt andet gennem Sportscarevent, hvor Veiby stiller op med sine sportsvogne. Veiby har deltaget i Cool Car Race 3000, hvor nogle af Danmark dyreste og lækreste biler samles.

Mads Peter Veiby blev i 2012 inviteret til en af kongehusets middage, da han efter eget udsagn er et symbol for danske iværksættere.

Mads Veiby blev i 2013 portrætteret i TV2s programserie "Felix jagter vejen til succes!".

Referencer

Eksterne kilder og henvisninger 
M1 blæser til krig mod TDC Play & iTunes  

Erhvervsfolk fra Danmark
Iværksættere fra Danmark
Personer fra Aalborg
Personer i Kraks Blå Bog
Alumni fra Copenhagen Business School
Helstrup (Randers Kommune)

Helstrup er en landsby i Østjylland med . Helstrup er beliggende 14 kilometer vest for Randers og fire kilometer nord for Langå.

Helstrup Kirke ligger i Helstrup.

Byen ligger i Region Midtjylland og hører under Randers Kommune. Helstrup er beliggende i Helstrup Sogn.

Kilder 

Byer i Randers Kommune
Dalbyover

Dalbyover er en by i Østjylland med , beliggende 4 km syd for Havndal, 14 km sydøst for Hadsund og 22 km nordøst for Randers. Byen hører til Randers Kommune og ligger i Region Midtjylland.

Dalbyover hører til Dalbyover Sogn. Dalbyover Kirke ligger i byens vestlige ende, som er den gamle landsby. I kirkens våbenhus står Dalbyover-stenen, en runesten som blev fundet i kirkegårdsdiget i 1882.

Faciliteter 
Byen har Dalbyover Kro.

Historie 
Stavemåden var Dalbyövre på målebordsbladet fra 1800-tallet og Dalbyovre på det fra 1900-tallet.

Jernbanen 
Dalbyover fik station på Randers-Hadsund Jernbane (1883-1969). Stationen blev anlagt på bar mark ½ km sydøst for landsbyen. Stationen var krydsningsstation med to perronspor og et læssespor, hvorfra der gik et kort stikspor.

I 1901 beskrives Dalbyover således: "Dalbyover med Kirke og Lægebolig; Dalbyover Stationsby med Købmandshdl., Gæstgiveri, Jærnbane-, Telegraf- og Telefonst.;" Stationsbyen har også haft et mejeri, men det er revet ned. Landsbyen og stationsbyen voksede senere sammen langs Kronborgvej, hvor der blev bygget byhuse på begge sider.

Stationsbygningen er bevaret på Gl. Stationsvej 6. 1 km af banens tracé er bevaret som markvej fra Elmelundsvej forbi vandværket, over Møgelvangsvej og langs Bavnehøjvej. 75 m syd for Møgelvangsvej blev Dalbyneder trinbræt oprettet i 1930, men i 1964-65 blev det flyttet hen til vejen.

Noter

Eksterne kilder/henvisninger 

 EVP (Erik V. Pedersen): Stationerne: Randers-Dalbyneder
 Kommuneplan Randers 2013: Landsbyer, Dalbyover 
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Randers Kommune
Londontraktaten

Londontraktaten eller Londonaftalen kan have flere betydninger:

 Londontraktaten (1604) - en aftale, der afsluttede den engelske-spanske krig. 
 Londontraktaten (1827) - en aftale mellem Storbritannien, Frankrig og Rusland med henblik på afslutning af tyrkiske kamphandlinger i Grækenland
 Londontraktaten (1832) - en aftale efter Londonkonferencen i 1827 mellem Storbritannien, Frankrig og Rusland, der etablerede et uafhængigt Kongedømmet Grækenland
 Londontraktaten (1839) - en aftale, der anerkendte et uafhængigt og neutralt Belgien
 London-protokollen (1. og 2. Londonprotokol) - to aftaler (1850 og 1852), der afsluttede 1. Slesvigske krig
 Londontraktaten (1864) - en aftale, der overdrog de joniske øer til Grækenland
 Londontraktaten (1867) - en aftale, der garanterede Luxembourgs neutralitet
 Londontraktaten (1871) - en aftale mellem Preussen, Østrig, Rusland, Det Osmanniske Rige, Storbritannien og Italien om adgangen til Sortehavet
 Londontraktaten (1890) - en aftale mellem Storbritannien, Det Tyske Kejserrige og Portugal om territoriale krav i det sydlige Afrika
 Londontraktaten (1913) - en aftale, der afsluttede 1. Balkankrig
 Londontraktaten (1915) - en aftale mellem ententemagterne i Kongeriget Italien om Italiens indtræden i 1. verdenskrig på ententens side
 Londontraktaten (1949) - en aftale der grundlagde Europarådet
 Londontraktaten (1946) - en aftale der afsluttede det britiske mandat i Transjordan
 Londontraktaten (1953) - en aftale mellem Vesttyskland og Danmark om kompensation til Danmark for at have taget imod tyske flytningen under og efter 2. verdenskrig
Tånum

Tånum er en landsby i Østjylland med . Tånum er beliggende otte kilometer vest for Randers og tre kilometer syd for Øster Bjerregrav.

Tånum Kirke ligger i Tånum.

Byen ligger i Region Midtjylland og hører under Randers Kommune. Tånum er beliggende i Tånum Sogn.

Kilder 

Byer i Randers Kommune
8210 (sanggruppe)

8210 (tidligere Soulconnect) er en dansk sanggruppe bestående af Daniella, Tamam, Sara og Fatou, der blev kendt på grund af deres deltagelse i både X Factor 2009, hvor de røg ud lige inden liveshowene startede, og X Factor 2010, hvor de fik en syvende plads i liveshowene. Onsdag den 11. Maj 2016 døde Tamam efter hendes kvæstelser i en bilulykke.

Kilder 
 DR – X Factor 2010

Eksterne henvisninger 
 

Hiphopgrupper fra Danmark
Deltagere i X Factor (Danmark)
Musikgrupper fra 2009
Torrild

Torrild er en landsby i Østjylland med . Torrild er beliggende otte kilometer vest for Odder og 10 kilometer sydøst for Skanderborg.

Torrild Kirke ligger i Torrild.

Byen ligger i Region Midtjylland og hører under Odder Kommune. Torrild er beliggende i Torrild Sogn.

Kilder 

Byer i Odder Kommune
Saksild

Saksild er en lille by i Østjylland med , beliggende ved Aarhus Bugt. Den ligger fem kilometer øst for Odder og 24 kilometer syd for Aarhus.

Saksild Kirke ligger i Saksild.

Byen ligger i Region Midtjylland og hører under Odder Kommune. Saksild er beliggende i Saksild Sogn.

Kilder 

Byer i Odder Kommune
Byer og bydele med genforeningssten
Råsted

Råsted er navn på flere steder i Danmark:
 Råsted (Randers Kommune) – en bebyggelse i Råsted Sogn, Randers Kommune
 Gammel Råsted (Randers Kommune) – en bebyggelse i Råsted Sogn, Randers Kommune
 Gammel Råsted (Holstebro Kommune) – en bebyggelse i Råsted Sogn, Holstebro Kommune
 Råsted Plantage – et areal i Råsted Sogn, Holstebro Kommune
Dansk Melodi Grand Prix 1988

Melodi Grand Prix 1988 var Dansk Melodi Grand Prix nr. 21. og blev afholdt 27. februar i TV-Byen i Søborg med Jørgen de Mylius som vært. I alt 10 melodier deltog. Vinderen blev Hot Eyes med sangen "Ka' du se hva' jeg sa'", der dermed blev Danmarks bidrag til Eurovision Song Contest 1988, der blev afholdt i Dublin 30. april.  Ingen orkester anvendes; alle sangene blev spillet med forindspillet musik.

Deltagere 
Afstemningen foregik i to omgange, og efter første runde gik de fem, der havde opnået flest point (tallene blev ikke afsløret), videre til finalen. 

I tabellen ser man startnumrene fra første omgang samt for de fem, der gik videre til anden omgang, startnumrene i parentes.

 Jury A: Nord- og Vestjylland
 Jury B: Sjælland, Lolland, Falster og Bornholm
 Jury C: Øst- og Sønderjylland
 Jury D: Storkøbenhavn
 Jury E: Fyn

Eksterne links 
 DMGP 1988 på dr.dk/bonanza

 
1988